Préfèktur Tottori

inggih punika salah satunggaling prefektur Jepang ingkang mapan wonten ing pérangan lor-wétan wewengkon Chugoku, mliginipun ing sisih wétan laladan San-in ing Pulo Honshu Mengenal Prefektur di Jepang , (dipunakses tanggal 23 Fèbruari 2013)Jepang, (dipunakses tanggal 23 Fèbruari 2013). Prefektur Tottori gadhah cacah penduduk ingkang paling sakedhik ing antawisipun sadaya prefektur ing Jepang. Kutha krajanipun punika kutha Tottori ingkang rumiyinipun mekar saking kutha ing sakiwa tengenipun Astana Tottori. Produk tetanèn unggulan Prefektur Tottori inggih punika woh pir Nijisseiki ingkang kondhang ing Jepang amargi raosipun ingkang écho. Produk tetanèn sanèsipun punika woh pir jinis Kōsui, nagaimo, lokyo, godhong bawang lan semangka. Guguk pasir Tottori punika papan pariwisata ingkang kawéntar ing Prefektur Tottori.

 Géografi 
Prefektur Tottori pérangan kilèn winatesan kaliyan Prefektur Shimane, ing pérangan wétan winatesan kaliyan Prefektur Hyogo lajeng ing sisih kidul kaliyan Prefektur Hiroshima, Prefektur Okayama, lan Prefektur Hyogo. Prefektur Tottori gadhah garis pasisir kaliyan Laut Jepang (Laut Timur) sarta gadhah dhataran inggih ing laladan pagunungan Chugoku. WIlayah Prefektur Tottori punika dipunperang dados tigang pérangan, laladan pérangan kilèn kanthi pusta kutha Yonago lan kutha Sakaiminato, laladan pérangan tengah kanthi pusat kutha Kurayoshi, lan laladan pérangan wétan kanthi pusat kutha Tottori. prefektur Tottori gadhah laladan tetanèn ingkang wiyar wonten ing dhataran andhap Tottori, dhataran adnhap Kurayoshi lan dhataran andhap Yonago. Gunung Daisen (1.729 m) kalebet gunung paling inggil ing Prefektur Tottori, lajeng Gunung Hyōnosen (1.509,6 m) lan Gunung Nagi (1.255 m). Ilining toya lèpèn sadaya tumuju ing Laut Jepang, kutha Tottori ngliwati Lèpèn tenjin, lan kutha kutha Yonago dipunlangkungi Lèpèn Hino.

 Pendidikan 
 Universitas Tottori ing kutha Tottori (Perguruan Tinggi Negeri)
 Universitas Kajian Ilmu Lingkungan Tottori (Tottori University of Environmental Studies)

 Transportasi 
 Papan anggegana 

 Jaringan sepur (kereta api) 
 JR-West 
 Prefektur Tottori boten dipunlangkungi jalur Shinkansen nanging namung dipunlangkungi jaringan kereta JR-West Jalur utami San-in.
 Jalur Hakubi antawisipun kutha Yonago lan kutha Kurashiki ing Prefektur Okayama.
 Jalur Inbi antawisipun kutha Tottori lan kutha Tsuyama ing Prefektur Okayama.
 Jalur Sakai antawisipun kutha Yonago lan kutha Sakaiminato.

 Chizu Express 
 Kereta ekspres Super Hakuto ingkang dipunoperasiaken déning Chizu Express ngubungaken kutha Kurayoshi, Tottori lan Chizu ingkang wonten ing Prefektur Tottori kaliyan kutha Kamigori, Okayama, Himeji, Osaka, lan Kyoto.
 Kereta cepat Chizu Kyuko ngubungaken Kamigori ing Prefektur Hyogo kaliyan kutha Chizu.
 Kereta ekspres Super Inaba ngubungaken kutha Kurayoshi-Tottori kaliyan Tokyo.

 Wakasa Railway 
Kereta lokal ing dhistrik Yazu antawisipun kutha Yazu lan kutha Wakasa.

 Budaya 
 Festival 
 Shanshan Matsuri (kutha Tottori)
 Utsubuki Matsuri (kutha Kurayoshi)
 Gaina Matsuri (kutha Yonago)
 Minato Matsuri (kutha Sakaiminato)

 Papan pariwisata 
 Guguk pasir Tottori Petualangan di Jepang, (dipunakses tanggal 23 Fèbruari 2013)
 Astana Tottori
 Tlaga Koyamaike
 Pasisir Uradome
 Gunung Daisen
 Situs Astana Yonago
 Situs Astana Wakasaonigajō
 Situs Astana Ueshi
 Situs Astana Shikano
 Persinggahan Chizushuku

 Cathetan suku 

 Pranala njawi 
 Situs resmi 

Tottori